CELEX: 62021TN0733
Language: hr
Date: 2021-11-16 00:00:00
Title: Predmet T-733/21: Tužba podnesena 16. studenoga 2021. – Greenspider/Eismea

14.2.2022   
            
            
               HR
            
            
               Službeni list Europske unije
            
            
               C 73/48
            
         
      Tužba podnesena 16. studenoga 2021. – Greenspider/Eismea
      (Predmet T-733/21)
      (2022/C 73/61)
      Jezik postupka: talijanski
      
         Stranke
      
      
         Tužitelj: Greenspider GmbH (Germering, Njemačka) (zastupnici: G. Vignolo i V. Palmisano, odvjetnici)
      
         Tuženik: Izvršna agencija Europskog vijeća za inovacije i MSP-ove
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi ovu tužbu dopuštenom i osnovanom u skladu s člankom 272. UFEU-a;
               
            
                  —
               
               
                  utvrdi i proglasi da je društvo Greenspider pravilno ispunilo ugovorne obveze koje ima na temelju GA-a (Grant Agreement);
               
            
                  —
               
               
                  utvrdi i proglasi da, na temelju članka 1162. belgijskog Građanskog zakonika, u slučaju sumnje tumačenje ugovora koje je dalo društvo Greenspider ima prednost nad EISMEA-inim tumačenjem;
               
            
                  —
               
               
                  utvrdi nepostojanje pretpostavki za izdavanje Debit notea koji je EISMEA uputila društvu Greenspider i, slijedom toga, da ne postoji dugovanje koje se njime potražuje;
               
            
                  —
               
               
                  utvrdi i proglasi neispunjenje ugovora od strane EISMEA te da joj posljedično naloži plaćanje iznosa od 111 475,00 eura u korist društva Greenspider;
               
            
                  —
               
               
                  naloži EISMEA-i snošenje sudskih troškova društva Greenspider u ovom postupku.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na neispunjenju ugovora od strane EISMEA-e.
                  
                              —
                           
                           
                              Tužitelj u tom smislu ističe da se ovaj tužbeni razlog temelji na neosnovanosti razloga na koje se Agencija poziva na temelju odbijanja plaćanja preostalog iznosa prihvatljivih troškova Projekta i priznavanja jediničnih troškova.
                           
                        
            
                  2.
               
               
                  Drugi tužbeni razlog, koji se temelji na povredi prava koje se primjenjuje na ugovor.
                  
                              —
                           
                           
                              Tužitelj u tom smislu ističe da se ovaj tužbeni razlog temelji na povredi članka 126. Uredbe br. 966/2012 (1) Europskog parlamenta i Vijeća od 25. listopada 2012.; na povredi načela autonomije volje; na povredi i neprimjeni članka 1163. belgijskog Građanskog zakonika i članaka 3. i 5. Direktive Vijeća 93/13/EEZ (2) od 5. travnja 1993.; na povredi načela dobre vjere prilikom izvršavanja ugovora i zlouporabi prava; na povredi načela dobre uprave; na povredi načela pravne sigurnosti i legitimnih očekivanja; na povredi načela proporcionalnosti.
                           
                        
            
         (1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.)
      
         (2)  Direktiva Vijeća 93/13/EEZ od 5. travnja 1993. o nepoštenim [odredbama] u potrošačkim ugovorima (SL 1993., L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.)